ICN เด้ง 8% รับกำไรปี61 โต 28% พ่วงปันผล 0.09 บ. XD 6 มี.ค.นี้ ฟากโบรกฯแนะซื้อ เป้า2.84บ.
ICN เด้ง 8% รับกำไรปี61 โต 28% พ่วงปันผล 0.09 บ. XD 6 มี.ค.นี้ ฟากโบรกฯแนะซื้อ เป้า2.84บ. โดย ณ เวลา 14.58 น. อยู่ที่ระดับ 2.08 บาท บวก 0.16 บาท หรือ 8.33% สูงสุดที่ระดับ 2.16 บาท ต่ำสุดที่ระดับ 1.93 บาท ด้วยมูลค่าการซื้อขาย 11.93 ล้านบาท
21 ก.พ. 2562

ผู้สื่อข่าวรายงานว่า ราคาหุ้น บริษัท อินฟอร์เมชั่น แอนด์ คอมมิวนิเคชั่น เน็ทเวิร์คส จำกัด (มหาชน) หรือ ICN ณ เวลา 14.58 น. อยู่ที่ระดับ 2.08 บาท บวก 0.16 บาท หรือ 8.33% สูงสุดที่ระดับ 2.16 บาท ต่ำสุดที่ระดับ 1.93 บาท ด้วยมูลค่าการซื้อขาย 11.93 ล้านบาท

ทั้งนี้ ราคาหุ้นปรับตัวเพิ่มขึ้นทำจุดสูงสุดในรอบ 3 เดือน นับตั้งแต่ราคาอยู่ที่ระดับ 2.10 บาท เมื่อวันที่ 2 พ.ย.61
ด้าน บล.จีเอ็มโอ-แซด คอม ระบุในบทวิเคราะห์ (21 ก.พ.62) แนะนำ “ซื้อ” ICN ราคาเป้าหมาย 2.84 บาท/หุ้น โดยICN รายงานกำไรสุทธิงวดไตรมาส 4/61 ที่ 22 ล้านบาท เพิ่มขึ้น 25% จากไตรมาสก่อน เพิ่มขึ้น 2% จากช่วงเดียวกันเมื่อปีก่อน ใกล้เคียงกับที่เราคาดไว้ที่ระดับ 23 ลบ. โดยกำไรสุทธิเติบโตขึ้นจากรายได้ที่ปรับเพิ่มขึ้นเด่น 95% จากไตรมาสก่อน จากงานโครงการที่รับรู้มากขึ้น อย่างไรก็ดี อัตราการทำกำไรของบริษัทอ่อนตัวลงมาจากงวดก่อนมาที่ EBITDA Margin 10.3% เทียบกับไตรมาสก่อนที่ระดับ 15.8% และช่วงไตรมาส 4/60 ที่ 8.3% ICN ประกาศจ่ายปันผลจำนวน 0.09 บาท/หุ้น  (XD วันที่ 6 มี.ค.19)
อีกทั้งรายงานกำไรสุทธิปี 2561 ที่ระดับ 85 ล้านบาท เพิ่มขึ้น 28.1% ใกล้เคียงกับประมาณการของเราที่ระดับ 86 ลบ.ได้รับอานิสงค์จากรายได้ที่เติบโต เพิ่มขึ้น 6.14% จากช่วงเดียวกันเมื่อปีก่อน โดยเป็นผลหลักจากรายได้จากธุรกิจรับเหมาวางระบบที่เพิ่มขึ้น 13%จากช่วงเดียวกันเมื่อปีก่อน ขณะที่รายได้จากธุรกิจการจำหน่ายอุปกรณ์และบำรุงรักษา หดตัวลง 3% จากช่วงเดียวกันเมื่อปีก่อน ด้านอัตรากำไรขั้นต้นสูงขึ้นมาอยู่ที่ระดับ 16.85% จากที่ในปี 17 อยู่ที่ระดับ 15.18% และอัตรากำไรสุทธิสูงขึ้นมาอยู่ที่ระดับ 8.35% เทียบกับปี 17 ที่อยู่ที่ระดับ 6.92% และในสิ้นงวดปี 18 ICN มี Backlog อยู่ที่ราว 1.4 พันล้านบาท
โดยเบื้องต้นาดว่ากำไรสุทธิจะอ่อนตัวลงเล็กน้อยจากไตรมาสก่อน จากที่คาดว่าบริษัทจะรับรู้รายได้จากงานโครงการลดลงซึ่งเป็นตามปกติจากปัจจัยฤดูกาล สำหรับในไตรมาส 1/62 บริษัทจะรับรู้งาน โครงการ USO Zone C มาเป็นปัจจัยหนุนหลัก อย่างไรก็ดี จากที่ในไตรมาส 1/61 มีการรับรู้โครงการขนาดใหญ่ของ PEA ทำให้เราคาดว่ากำไรสุทธิจะอ่อนตัวลงเมื่อเทียบจากช่วงเดียวกันเมื่อปีก่อน
อย่างไรก็ดี ยังคงคำแนะนำ “ซื้อ” คงราคาเหมาะสมตามเดิมที่ 2.84 บาท อิง PER 14X เราชื่นชอบบริษัทจาก แนวโน้มผลการดำเนินงานที่เติบโตต่อเนืองในปี 2562 และอัตราผลตอบแทนเงินปันผลที่ระดับ 7.8% ปัจจุบันบริษัทซื้อขายที่ระดับ PER 9.42 เท่า เทียบกับคาดการณ์กำไรสุทธิปี 2562